1996D0659 — SL — 25.10.2001 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 22. novembra 1996 o splošnih ukrepih zaščite glede krimsko-kongoške hemoragične mrzlice v ►M1 ————— ◄ (Besedilo velja za EGP) (96/659/ES) (UL L 302, 26.11.1996, p.27)

spremenjena z:









▼B

ODLOČBA KOMISIJE

z dne 22. novembra 1996

o splošnih ukrepih zaščite glede krimsko-kongoške hemoragične mrzlice v ►M1 ————— ◄

(Besedilo velja za EGP)

(96/659/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov za živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS ( 1 ), kakor je bila nazadnje spremenjena z Direktivo 96/43/ES ( 2 ), in zlasti člena 18(1) Direktive, ob upoštevanju Direktive Sveta 90/675/EGS z dne 10. decembra 1990 o določitvi načel za ureditev organizacije veterinarskih pregledov proizvodov, ki vstopajo v Skupnost iz tretjih držav ( 3 ), kakor je bila nazadnje spremenjena z Direktivo 96/43/ES, in zlasti člena 19(1) Direktive, ker je bila potrjena prisotnost krimsko-kongoške hemoragične mrzlice v Južni Afriki; ker pomeni pojav krimsko-kongoške hemoragične mrzlice v Južni Afriki resno nevarnost za zdravje živali in ljudi v državah članicah; ker je treba zato prepovedati uvoz živih ratitov in mesa ratitov iz Južne Afrike, dokler se stanje ne razjasni; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







▼M2

Člen 1

Države članice prepovejo uvoz živih ratitov iz afriških in azijskih držav, razen tistih, ki so zajeti v Odločbi 2001/751/ES, ter uvoz mesa ratitov iz afriških in azijskih držav, razen tistega, ki je zajeto v Odločbi 2000/609/ES.

▼M1

Člen 2

1. Z odstopanjem od člena 1 zgoraj lahko države članice dovolijo uvoz mesa ratitov, če so poleg zahtev Direktive Sveta 91/494/EGS izpolnjeni tudi predpisi v Prilogi I.

2. Z odstopanjem od člena 1 zgoraj lahko države članice odobrijo uvoz mesa tekačev, če so poleg zahtev Direktive Sveta 90/539/EGS izpolnjeni tudi predpisi v Prilogi II.

▼M1 —————

▼B

Člen 4

Ta odločba je naslovljena na države članice.

▼M1









PRILOGA I

MESO RATITOV

Pristojni organ zagotovi, da so ratiti vsaj 14 dni pred zakolom osamljeni v prostoru/razmerah, ki je zavarovan pred glodalci in klopi.

Pred premestitvijo v prostor, ki je zavarovan pred klopi, se ptice pregledana prisotnost klopov ali pa se živali obdela z ustreznimi antiparazitiki tako, da so uničeni vsi klopi. Postopek obdelave mora biti podrobno navedeno na uvoznem spričevalu. Uporabljeni postopek nima za posledico nikakršnih ugotovljivih ostankov v mesu ratitov.

Vsako pošiljko ratitov je treba pred zakolom pregledati na prisotnost klopov. Če so klopi prisotni, se za celotno pošiljko odredi osamitev pred zakolom.









PRILOGA II

ŽIVI RATITI

Pristojen organ zagotovi, da se ratite osami na način, da so zavarovani pred glodalci in klopi vsaj 21 dni pred zakolom.

Pred premestitvijo v prostor brez klopov, se ptice obdela z ustreznimi antiparazitiki, da se zagotovi, da so vsi ektoparaziti na njih uničeni. Ratite se po 14 dnevih bivanja v okolju brez klopov pregleda s kompetitivnim testom ELISA na protitelesa za krimsko-kongoško hemoragično mrzlico. Rezultat testiranja mora biti negativen za vsako posamezno žival, ki vstopi v izolacijo. Ob prispetju v Skupnost se obdelava na ektoparazite in serološko testiranje ponovi.